อนุสรณ์ ยก วิ่งไล่ลุง นวัตกรรมไล่ โว รบ.บิ๊กตู่ไม่น่าผ่าน 6 เดือน 
อนุสรณ์ เอี่ยมสะอาด โฆษกเพื่อไทย ยก วิ่งไล่ลุง นวัตกรรมไล่รัฐบาล อ้างจุดติดคนรุ่นใหม่แล้ว ขู่เจออภิปรายไม่ไว้วางใจ รัฐบาลบิ๊กตู่ไม่มีทางผ่าน 6 เดือนไปได้วันที่ 12 ม.ค. นายอนุสรณ์ เอี่ยมสะอาด โฆษกพรรคเพื่อไทย กล่าวถึงการจัดกิจกรรม วิ่งไล่ลุง ว่า ขอชื่นชมกลุ่มผู้จัดงาน พลังคนหนุ่มสาว ที่สามารถออกแบบนวัตกรรมในการขับไล่รัฐบาลให้ก้าวไปอีกขั้น ที่ไม่ใช่การชุมนุม ไม่ปักหลักค้างคืน ไม่นำมวลชนลงถนน แต่นำคนเข้าไปวิ่งในสวนสาธารณะ นำการวิ่งออกกำลังกายเพื่อสุขภาพ ผสานเป็นการแสดงออกเชิงสัญลักษณ์ สื่อถึงความอดทนของคนไทยที่มีขีดจำกัดจนต้องออกมาส่งเสียงไล่ลุง แม้จะมีการสกัดกั้นจากฝ่ายผู้ถืออำนาจรัฐ แต่คนไทยจำนวนมากเกือบ 40 จังหวัดทั่วประเทศ สามารถจัดกิจกรรม วิ่งไล่ลุง คู่ขนานไปในหลายประเทศได้ จนกลายเป็นการขับไล่รัฐบาลที่มีประสิทธิภาพ เมื่อทุกฝ่ายทำหน้าที่ของตัวเอง ไม่ลิดรอนสิทธิเสรีภาพของผู้อื่น เคลื่อนไหวตามกรอบกฎหมาย ก็ไม่มีเหตุความวุ่นวายใดๆ วิ่งไล่ลุง จุดกระแสไล่รัฐบาลที่อยู่ในอำนาจ 5-6 ปี แต่ไม่มีอะไรดีขึ้น มีแต่ทรุดกับทรุด จากนี้ไปจะมีคนไทยออกมาวิ่งไล่ลุงกันมากขึ้นลามไปทั่วทั้งประเทศ ถึงวันนั้น พล.อ.ประยุทธ์ จันทร์โอชา นายกฯและ รมว.กลาโหม จะหาเหตุใดมาอ้างในการอยู่ต่อ จะเอาอะไรมาบอกว่า คืนความสุข หรือขอเวลาอีกไม่นาน ประชาชนก็ไม่ฟังแล้ว เป็นการกดดันให้รัฐบาลต้องไปคลุกฝุ่นแก้ปัญหาทั้งเศรษฐกิจปากท้องของพี่น้องประชาชน ปัญหาการแก้ไขรัฐธรรมนูญ ซึ่งเวลาของรัฐบาลเหลือน้อยลงไปทุกขณะภาคประชาสังคมคนรุ่นใหม่ จุดติดวิ่งไล่ลุงแล้ว พรรคเพื่อไทยและพรรคฝ่ายค้านจะเดินหน้าเปิดแผลทุจริตคอร์รัปชันด้วยการอภิปรายไม่ไว้วางใจรัฐบาล ซึ่งสังคมไม่มีทางยอมรับได้ รัฐบาล พล.อ.ประยุทธ์ ไม่น่าจะผ่าน 6 เดือนแรกของปี 63 ไปได้ นายอนุสรณ์ กล่าว.
อนุสรณ์ เอี่ยมสะอาด โฆษกเพื่อไทย ยก วิ่งไล่ลุง นวัตกรรมไล่รัฐบาล อ้างจุดติดคนรุ่นใหม่แล้ว ขู่เจออภิปรายไม่ไว้วางใจ รัฐบาลบิ๊กตู่ไม่มีทางผ่าน 6 เดือนไปได้ 
อนุสรณ์ เอี่ยมสะอาด,โฆษกเพื่อไทย,วิ่งไล่ลุง,เดินเชียร์ลุง,นวัตกรรมไล่รัฐบาล,คนรุ่นใหม่,รัฐบาลบิ๊กตู่,ข่าวทั่วไป